^ CURRENDA 


N. CONGREGATIO DE SACRAMENTIS. 


DECRETUM 


DE AETATE ADMITTENDORUM 
AD PRIMAM COMMUNIONEM EUCHARISTICAM. 


Quam singulari Christus amore parvulos in terris fuerit prosequutus, Evangelii 
paginae plane testantur. Cum ipsis enim versari in deliciis habuit; ipsis manus 
imponere consuevit; ipsos complecti, ipsis benedicere. Idem indigne tulit repelli eos 
a discipulis, quos gravibus his dietis reprehendit: Sinite parvulos venire ad me, et 
ne prohibueritis eos; talium est enim regnum Dei!) Quanti vero eorundem inno- 
centiam animique candorem faceret, satis ostendit quum, advocato parvulo, disci- 
pulis ait: Amen déco vobis, nisi efficiamini sicut parvuli, non inirabitis in regnum 
coelorum. Quicumque ergo humiliaverit se sicut parvulus iste, hic est maior in 
regno coelorum. — Et qui susceperit unum parvulum talem in nomine meo, 
me suscipit 2). 

Haee memorans catholica Ecclesia, vel a sui primordiis, admovere Christo par- 
vulos curavit per eucharisticam Communionem, quam iisdem subministrare solita 
est etiam lactentibus. Id, ut in omnibus fere antiquis libris ritualibus ad usque sae- 
culum XIII praescriptum est, in baptizando fiebat, eaque consuetudo alicubi 
diutius obtinuit; apud Graecos et Orientales adhue perseverat. Ad summovendum 
autem periculum, ne lactentes praesertim panem consecratum eiicerent, ab initio 
mos invaluit Eucharistiam iisdem sub vini tantum specie ministrandi. 

Neque in baptismate solum, sed subinde saepius divino epulo reficiebantur 
infantes. Nam et ecclesiarum quarundam consuetudo fuit Eucharistiam praebendi 
puerulis eontinuo post clerum, ef alibi post adultorum Communionem residua fra- 
gmenta iisdem tradendi. 

Mos hie deinde in Ecclesia latina obsolevit, nec sacrae mensae participes fieri 
coeperunt infantes, nisi illucescentis rationis usum aliquem haberent et Augusti 
1) Marc, X. 18, 14, 16. 

?) Matth., XVIII, 3, 4, 5. 


Sacramenti notitiam quandam. Quae nova disciplina, ab aliquot Synodis particula- 
ribus iam recepta, solemni sanctione firmata est oecumenici Concilii Lateranensis 
IV. anno MCCXV,, promulgato celebri canone XXI. quo fidelibus, postquam aetatem 
rationis attigerint, sacramentalis Confessio praescribitur et Saera Communio, hisce 
verbis: ,Omnis utriusque sexus fidelis, postquam ad annos «discretionis pervenerit 
omnia sua solus peccata confiteatur fideliter, saltem semel in anno proprio sacerdoti, 
et iniunctam sibi poenitentiam studeat pro viribus adimplere, suscipiens reverenter 
ad minus in Paseha Eucharistiae sacramentum, nisi forte de consilio proprii sacer- 
dotis ob aliquam rationabilem causam ab tempus ab eius perceptione duxerit 
abstinendum". 

Concilium Tridentinum 1), nullo pacto reprobans antiquam disciplinam mini- 
strandae parvulis Eucharistiae ante usum rationis, Lateranense decretum confir- 
mavit et anathema dixit in eos, qui eontra sentirent: ,Si quis negaverit omnes et 
singulos Christi fideles utriusque sexus, quum ad annos discretionis pervenerint, 
teneri singulis annis saltem in Paschate, ad communieandum, iuxta praeceptum 
S. Matris Ecclesiae, anathema sit 2). 

Igitur vi allati et adhue vigentis decreti Lateranensis, Christi fideles, ubi pri- 
mum ad annos discretionis pervenerint, obligatione tenentur accedendi, saltem semel 
in anno, ad Poenitentiae et Eucharistiae Sacramenta. 

Verum in hae rationis seu discretionis aetate statuenda haud pauci errores 
plorandique abusus decursu temporis inducti sunt. Fuerunt enim, qui aliam Sacra- 
mento Poenitentiae, aliam Eucharistiae suscipiendae discretionis aetatem assignan- 
dam esse censerent. Ad Poenitentiam quidem eam esse aetatem discretionis iudi- 
carunt, in qua rectum ab inhonesto discerni posset, adeque peccari; ad Euchari- 
stiam vero seriorem requiri aetatem, in qua rerum fidei notitia plenior animique 
praeparatio posset afferri maturior. Atque ita, pro variis locorum usibus hominumve 
opinionibus, ad primam Eucharistiae receptionem hine decem annorum aetas vel 
duodecim, hine quatuordecim vel maior etiam est constituta, prohibitis interim ab 
eucharistica Communione pueris vel adolescentibus praescripta aetate minoribus. 

Istiusmodi consuetudo, qua per speciem tutandi decoris augusti Sacramenti 
arcentur ab ipso fideles, complurium extitit causa malorum. Fiebat enim, ut puerilis 
aetatis innocentia a Christi complexu divulsa nullo interioris vitae succo aleretur; 
ex quo illud etiam eonsequebatur, ut praevalido destituta praesidio iuventus, tot 
insidiis eireumventa, amisso candore, ante in vitia rueret, quam sancta mysteria 
delibasset. Etiamsi vero primae Communioni diligentior institutio et accurata sa- 
eramentalis Confessio praemittatur, quod quidem non ubique fit, dolenda tamen 
semper est primae innocentiae iactura, quae, sumpta tenerioribus annis Eucharistia, 
poterat fortasse vitari. 

Nee minus est reprobandus mos pluribus vigens in locis, quo sacramentalis 
Confessio inhibetur pueris nondum ad eucharistieam mensam admissis, aut iisdem 


1) Sess. XXI, »de Communione:, c. 4. 
2) Sess. XHI. »de Eucharistia«, c. 8, can 9, 


absolutio non impertitur. Quo fit, ut ipsi peccatorum fortasse gravium laqueis irre- 
titi magno eum periculo diu iaceant. 

Quod vero maximum est, quibusdam in locis pueri nondum ad primam Com- 
munionem admissi, ne instante quidem mortis discrimine, Sacro muniri Viatico per- 
mittuntur, atque ita, defuncti et more infantium illati tumulo, Ecclesiae suffragiis 
non iuvantur. 

Eiusmodi damna inferunt, qui extraordinariis praeparationibus primae Com- 
munioni praemittendis plus aequo insistunt, forte minus animadvertentes, id genus 
cautelae a Iansenianis erroribus esse profectum, qui Sanctissimam Eucharistiam 
praemium esse contendunt, non humanae fragilitatis medelam. Contra tamen profecto 
sensit Tridentina Synodus, quum docuit, eam esse „antidotum, quo liberemur a culpis 
quotidianis et a peccatis mortalibus praeservemur*!); quae doctrina nuper a Sacra 
Congregatione Concilii pressius inculeata est decreto die XXVI. mensis Decembris 
an. MDOCCCCV lato, quo ad Communionem quotidianam aditus universis, tum pro- 
vectioris tum tenerioris aetatis patuit, duabus tantummodo impositis conditionibus, 
statu gratiae et recto voluntatis proposito 2). 

Nec sane iusta causa esse videtur, quamobrem, quum antiquitus sacrarum spe- 
cierum residua parvulis etiam lactentibus distribuerentur, extraordinaria nune prae- 
paratio a puerulis exigatur, qui in primi candoris et innocentiae felicissima condi- 
tione versantur, mysticoque illo cibo, propter tot huius temporis insidias et pericula, 
indigent maxime. 

Quos reprehendimus abusus, ex eo sunt repetendi, quod nec scite nec recte 
definiverint, quaenam sit aetas discretionis, qui aliam Poenitentiae, aliam Euchari- 
stiae assignarunt. Unam tamen eandemque aetatem ad utrumque Sacramentum re- 
quirit Lateranense Concilium, quum coniunctum Confessionis et Communionis onus 
imponit. Igitur, quemadmodum ad Confessionem aetas discretionis ea censetur, in 
qua honestum ab inhonesto distingui potest, nempe qua ad usum aliquem rationis 
pervenitur; sie ad Communionem ea esse dicenda est, qua eucharistieus panis queat 
a communi dignosci; quae rursus eadem est aetas, in qua puer usum rationis est 
assequutus. 

Nec rem aliter acceperunt praecipui Concilii Lateranensis interpretes et aequa- 
les illorum temporum. Ex historia enim Ecclesiae constat synodos plures et episco- 
palia decreta, iam inde a saeculo XII, paulo post Lateranense Concilium, pueros 
annorum septem ad primam Communionem admisisse. Exstat praeterea summae 
auctoritatis testimonium, Doctor Aquinas, cuius haec legimus: „Quando iam pueri 
incipiunt aliqualem usum rationis habere, ut possint devotionem concipere huius 
Sacramenti (Eucharistiae) tune potest eis hce Sacramentum conferri“ 3). Quod sic 
explanat Ledesma: „Dico ex omnium consensu, quod omnibus habentibus usum 
rationis danda est Eucharistia, quantumcumque cito habeant illum usum rationis; 
esto quod adhue confuse cognoscat ille puer, quid faciat^*^). Eumdem locum his 


1) Sess. XIII. »de Eucharistiac, c. 2. 

2) Ofr. Curr. VI. VII. ex a 1906. 

3) Summ. Theol, 3. part., q. 80. a. 9. ad 3. 
3) In S. Thom., 3. p., q. 80, a. 9, dub. 6. 


verbis explieat Vasquez; „Si puer semel ad hune usum rationis pervenerit, statim 
ipso iure divino ita obligatur, ut Ecclesia non possit ipsum omnino liberare" 1). 
Eadem docuit S. Antoninus, scribens: „Sed eum est doli capax (puer) cum seilicet 
potest peecare mortaliter, tum obligatur ad praeceptum de Confessione, et per con- 
sequens de Communione" 2), Tridentinum quoque Concilium ad hane impellit con- 
elusionem. Dum enim memorat Sess. XXI, e. 4: „parvulos usu rationis carentes 
nulla obligari necessitate ad sacramentalem Eucharistiae communionem", unam 
hane rei rationem assignat, quod peccare non possint: ,Siquidem, inquit, adeptam 
filiorum Dei gratiam in illa aetate amittere non possunt“. Ex quo patet, hanc esse 
Concilii mentem, tune pueros Communionis necessitate atque obligatione teneri, 
quum gratiam peccando possunt amittere. His consonant Concilii Romani verba, 
sub Benedicto XIII. celebrati ae docentis, obligationem Eucharistiae sumendae inci- 
pere, „postquam pueruli ac puellae ad annum discretionis pervenerint, ad illam vi- 
delicet aetatem, in qua sunt apti ad discernendum hune sacramentalem cibum, qui 
alius non est quam verum Iesu Christi corpus, a pane communi et profano, et 
sciunt accedere cum debita pietate ac religione"3). Catechismus Romanus autem, 
„qua aefate, inquit, pueris sacra mysteria danda sint, nemo melius constituere po- 
test quam pater et sacerdos, cui illi confiteantur peccata. Ad illos enim pertinet 
explorare, et a pueris percunctari, an huius admirabilis Saeramenti cognitionem ali- 
quam acceperint et gustum habeant" 4). 

Ex quibus omnibus colligitur aetatem discretionis ad Communionem eam esse, 
in qua puer panem eucharistieum a pane communi et corporali distinguere sciat, 
ut ad altare possit devote accedere. Itaque non perfecta rerum Fidei cognitio repuiritur, 
quum aliqua dumtaxat elementa sint satis, hoc est aliqua cognitio; neque plenus 
rationis usus, quum sufficiat usus quidam incipiens, hoe est a/iqualis usus rationis. 
Quapropter Communionem ulterius differre, ad eamque recipiendam maturiorem 
aetatem constituere, improbandum omnino est, idque Apostolica Sedes damnavit 
pluries. Sic fel. rec. Pius Papa IX. litteris Cardinalis Antonelli ad episcopos Galliae 
datis die XII. Martii anno MDCCCLXVI invalescentem in quibusdam dioecesibus 
morem protrahendae primae Communionis ad maturiores eosque praefixos annos 
acriter improbavit. Sacra vero Congregatio Concilii, die XV. mensis Martii an. 
MDCOCLI Concilii Provincialis Rothomagensis caput emendavit, quo pueri veta- 
bantur infra duodecimum aetatis annum ad Communionem accedere. Nec absimili 
ratione se gessit haec S. Congregatio de disciplina Sacramentorum in causa Argen- 
tinensi die XXV mensis Martii anno MDCCCCX; in qua cum ageretur, admittine 
possent ad sacram Communionem pueri vel duodecim vel quatuordecim annorum, 
rescripsit: ,Pueros et puellas, cum ad annos discretionis seu ad usum rationis per- 
venerint, ad sacram mensam admittendos esse". 


1) In 3. P., S. Thom., disp. 214, e 4, n. 43. 
2) Tec JODIE wie V5 (s Po CS Br 


3) Istruzione per quei, che debbono la prima volta ammettersi alla S. Communione. Append. 
XXX. P. 11. 


*) P. II, de Sacr. Euchar., n. 63. 

Hisce omnibus mature perpensis, Sacer hic Ordo de disciplina Sacramentorum 
in generali Congregatione habita die XV. mensis Iulii a. MDCCCCX, ut memorati 
abusus prorsus amoveantur et pueri vel a teneris annis Iesu Christo adhaereant, 
Eius vitam vivant, ae tutelam inveniant contra eorruptelae pericula, sequentem nor- 
mam de prima puerorum Communione, ubique servandam, statuere opportunum 


censuit. 

I. Aetas discretionis tum ad Confes- 
sionem tum ad S. Communionem ea est, 
in qua puer incipit ratiocinari, hoe est 
circa septimum annum, sive supra, sive 
etiam infra. Ex hoc tempore incipit obli- 
gatio satisfaciendi utrique praecepto 
Confessionis et Communionis. 


II Ad primam Confessionem et ad 
primam Communionem necessaria non 
est plena et perfecta doctrinae christia- 
nae cognitio. Puer tamen postea debe- 
bit integrum catechismum pro modo 
suae intelligentiae gradatim addiscere. 

III. Cognitio religionis, quae in puero 
requiritur, ut ipse ad prinam Commu- 
nionem convenienter se praeparet, ea 
est, qua ipse fidei mysteria necessaria 
necessitate medii pro suo captu perci- 
piat, atque eucharisticum panem a com- 
muni et corporali distinguat, ut ea de- 
votione, quam ipsius fert aetas, ad SS. 
Eucharistiam accedat. 

IV. Obligatio praecepti Confessionis 
et Communionis, quae puerum gravat, 
in eos praecipue recidit, qui ipsius cu- 
ram habere debent, hoc est in parentes, 
in confessarium, in institutores et in 
parochum. Ad patrem vero, aut ad illos, 
qui vices eius gerunt, et ad confessa- 
rium, secundum Catechismum Romanum, 
pertinet admittere puerum ad primam 
Communionem. 

V. Semel aut pluries in anno curent 
parochi indicere atque habere Commu- 
nionem generalem puerorum, ad eam- 
que non modo novensiles admittere, 
sed etiam alios, qui parentum confes- 


I. Wiek rozeznania zarówno dla spo- 
wiedzi jak i dla Komunii $w. jest ten, 
w którym dziecko zaczyna rozumować, 
tj. około siódmego roku; może on zacząć 
się po ukończeniu tego roku albo i wcześ- 
niej. Od tego czasu zaczyna się obowią- 
zek wypełnienia przykazania o spowie- 
dzi i Komunii. 

II. Do pierwszej spowiedzi i pierwszej 
Komunii nie jest potrzebna znajomość 
zupełna i doskonała nauki chrześcijań- 
skiej. Dziecko jednak powinno później 
nauczyć się całego katechizmu stopniowo 
w miarę swojej inteligencyi. 

III. Do należytego przygotowania się 
do pierwszej Komunii św. potrzebna jest 
dziecku znajomość religii taka, żeby znało 
tajemnice wiary „niezbędne konieczno- 
ścią środka“, o ile je może pojąć i żeby 
odróżniało Chleb eucharystyczny od po- 
spolitego i cielesnego, aby mogło przy- 
jąć Komunię św. z taką pobożnością, do 
jakiej zdolne jest w swoim wieku. 

VI. Obowiązek, nałożony także na dzie- 
ci przez przykazanie dotyczące spowie- 
dzi i Komunii, spada przedewszystkiem 
na tych, którzy powinni się niemi opie- 
kować, tj. na rodziców, na spowiednika, 
na nauczycieli i na proboszcza. Rzeczą 
zaś ojca jest albo tych, którzy miejsce 
jego zastępują i spowiednika — według 
Katechizmu Rzymskiego — przypuścić 
dziecko do pierwszej Komunii. 

V. Raz albo kilka razy co roku mają 
proboszczowie zapowiadać i urządzać 
Komunię jeneralną dzieci i dopuszać do 
niej nie tylko przystępujące po raz pierw- 
szy, ale też inne, które już przedtem za 

sariive consensu, ut supra dictum est, 
iam antea primitus de altari saneta li- 
barunt. Pro utrisque dies aliquot in- 
struetionis et praeparationis praemit- 
tantur. 

VI. Puerorum curam habentibus omni 
studio curandum est, ut post primam 
Communionem iidem pueri ad sacram 
mensam saepius accedant, et, si fieri 
possit, etiam quotidie, prout Christus 
Iesus et mater Ecclesia desiderant, 
utque id agant ea animi devotione, quam 
talis fert aetas. Meminerint praeterea, 
quibus ea cura est, gravissimum, quo 
tenentur, officium providendi, ut publicis 
catechesis praeceptionibus, pueri ipsi in- 
teresse pergant, sin minus, eorundem 
religiosae institutioni alio modo sup- 
pleant. 

VII. Consuetudo non admittendi ad 
confessionem pueros, aut nunquam eos 
absolvendi, quum ad usum rationis 
pervenerint, est omnino improbanda. 
Quare Ordinarii locorum, adhibitis etiam 
remediis iuris, curabunt, ut penitus de 
medio tollatur. 


VIII. Detestabilis omnino est abusus 
non ministrandi Viaticum et Extremam 
Unetionem pueris post usum rationis 
eosque sepeliendi ritu parvulorum. In 
eos, qui ab huiusmodi more non rece- 
dant, Ordinarii locorum severe animad- 
vertant. 


Haec a PP. Cardinalibus Sacrae h- 
uius Congregationis sancita SSmus D, 
N. Pius Papa X, in audientia diei VII. 
currentis mensis omnia adprobavit, ius- 
sitque praesens edi ac promulgari decre- 
tum. Singulis autem Ordinariis manda- 
vit, utidem decretum non modo parochis 
et elero significarent, sed etiam populo, 
cui voluit legi quotannis tempore praece- 


zgodą rodziców i spowiednika, jak po- 
wiedziano wyżej, przyjęły po raz pierw- 
szy Komunię. Dla jednych i drugich na- 
leży urządzać poprzednio kilkudniowe 
pouczenie i przygotowanie. 

VI. Wychowawcy dzieci powinni sta- 
rać się jak najusilniej o to, żeby one 
po pierwszej Komunii przystępowały 
częściej do Stołu Pańskiego a nawet, 
jeżeli być może, codzienie, jak pragnie 
Jezus Chrystus i Kościół, i żeby to czy- 
niły z taką pobożnością, do jakiej w swo- 
im wieku są zdolne. Nadto niech pamię- 
tają ci, których opiece powierzone są 
dzieci, że do najważniejszych ich obo- 
wiazków nalezy dbać o to, żeby one 
uczęszczały na publiczną naukę kate- 
chizmu albo innym sposobem uczyły się 
religii. 

VII. Zwyczaj nie przypuszczania do 
spowiedzi dzieci, które już doszły do 
używania rozumu, albo nie udzielania 
im nigdy absolucyi, zasługuje na sta- 
nowcze potępienie. Dlatego Ordynaryu- 
sze miejscowi powinni, stosując także 
środki prawne, starać się o uzupełne 
usunięcie tego zwyczaju. 

VIII. Odmawianie dzieciom, które już 
doszły do używania rozumu, Wiatyku 
i Ostatniego Namaszczenia i grzebanie 
ich według obrządku, przepisanego dla 
dzieci, jest nadużyciem, zasługującem na 
stanowcze potępienie. Ordynaryuszemiej- 
scowi powinni surowo karać tych, którzy- 
by nie chcieli odstąpić od tego zwyczaju. 

Uchwałę tę św. Kongragacyi zatwier- 
dził Ojciec św. Pius X. d. 7 sierpnia br. 
i kazał wydać i ogłosić ten dekret. Ordy- 
naryuszom zaś wszystkim polecił, żeby 
dekret ten nie tylko zakomunikowali 
proboszezom i klerowi, lecz także ludowi, 
któremu corocznie odczytywać go należy 
w jego języku ojczystym w czasie spo- 
wiedzi wielkanocnej. Sami zaś Ordyna- 

pti paschalis, vernacula lingua. Ipsi autem | ryusze maja co pięć lat, wraz z relacyą 
Ordinarii debebunt, unoquoque exacto | o innych sprawach dyecezyi zdawać 


quinquennio, una cum ceteris dioecesis | sprawozdanie Stoliey Apostolskiej takze 
negotiis, etiam de huius observantia de- o przestrzeganiu tego dekretu. 
creti ad S. Sedem referre. 


Non obstantibus contrariis quibuslibet. 
Datum Romae ex Aedibus eiusdem S. Congregationis, die VIII. mensis Au- 
gusti anno MDCCCCX. 


D. CARD. FERRATA, Praefectus. 


Ph. Giustini, a secretis. 


Nrus 5211. 
R. D. Josephus Kaliciński, 


catecheta scholae puerorum »wydzialowa« Tarnoviae, 


eontra vetitum Nostrum gravibus e eausis datum non cessavit in instituendis 
peeuniariis collectionibus tum in Dioccesi Nostra tum extra ipsius fines, licet Nobis 
promiserit, se hoe in posterum non esse facturum, quod etiam in „Gazeta Ko- 
ścielna” publice declaravit. 

Quare poenas canonicas inoboedienti infligendas ad tempus opportunius 
differentes — praesentibus notum facimus R. D. Josepho Kaliciński quaseumque 
collectiones, quocumque sub praetextu et quoscumque in fines severe interdici. 


AB ORDINARIATU EPISCOPALI. 


Tarnoviae, die 10 Septembris 1910. 


————————— 


Mutationes inter Venerabilem Clerum. 


Constituti: R. R. Simon Piszczkiewicz, emer. Catecheta scholae popul, 
in Bochnia, administrator vacantis beneficii in Czarnypotok: Joannes Bajorski, 
Coop. ad. pers. in Wojakowa, administrator vacantis beneficii in Iwkowa; Joan- 
nes Pabian, Coop de Kolbuszowe, Catecheta sch. popul. puer. in Mielec; Michaël 
Jeż, Coop. de Tuchów, eatech. sch. popul in Ropczyce; Simon Piech, Coop. de 
Wiśnicz stary, catech. schol. popul in Bochnia; Michaél Pawlus, Coop. in Bo- 
chnia. Duo ultimi insimul Catechetae auxiliares in c. r. gymnasio in Bochnia. 

Institutus ad benef. in Czarnypotok: R. Simon Piszczkiewicz, admini- 
strator huius beneficii. 

Piis ad aram precibus commendantur : 
anima p. m. Jacobi Chalcarz, defic, qui die 9. Junii a. c. pie in Domino 
obdormivit et 
p. m. Valentini Szczepaniak, defic, qui die 15. Augusti a. c. supre- 


mum obiit diem. 
Societati precum adscripti. 


Z KONSYSTORZA BISKUPIEGO. 


W Tarnowie, dnia I0 wrzesnia 1910. 


X. Dr. Władysław Mysor 7 LEON 
Kanclerz. Biskup. 


Nakładem Kleru Dyecezyalnego. Z Drukarni Zygmunta Jelenia w Tarnowie. 


